CELEX: 62014TN0820
Language: da
Date: 2014-12-20 00:00:00
Title: Sag T-820/14: Sag anlagt den 20. december 2014 — Delta Group agroalimentare mod Kommissionen

23.2.2015   
            
            
               DA
            
            
               Den Europæiske Unions Tidende
            
            
               C 65/43
            
         Sag anlagt den 20. december 2014 — Delta Group agroalimentare mod Kommissionen
   (Sag T-820/14)
   (2015/C 065/59)
   Processprog: italiensk
   
      Parter
   
   
      Sagsøger: Delta Group agroalimentare Srl (Porto Viro, Italia) (ved advokat V. Migliorini)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Skrivelsen fra Europa-Kommissionens generaldirektør for Landbrug og Udvikling af landdistrikterne, Jerry Plewa, Prot. SM/FUN S/2622874 af 28. juli 2014 til generaldirektøren for international politik og EU i Italiens land- og skovbrugsministerium, Felice Assenza, som blev sagsøgeren bekendt ved aktindsigt af 19. november 2014, erklæres ugyldig og annulleres, for så vidt som den afviser Italiens klage vedrørende sjette til niende støtteforanstaltning, som er begæret i henhold til artikel 220 i forordning (EU) nr. 1308/2013, og navnlig støtteforanstaltningerne til virksomheder til slagtning af dyr, der er slået ned ved gennemførelsen af de sundhedsmæssige foranstaltninger mod udbredelsen af fugleinfluenza, og de kommercielle tab som følge heraf. Endvidere annulleres Kommissionens gennemførelsesforordning (EU) nr. 1071/2014 af 10. oktober 2014 om ekstraordinære støtteforanstaltninger for æg- og fjerkrækødsmarkedet i Italien, (EUT 11.10.2014) og erklæres ugyldig, for så vidt som den udelukker virksomheder til slagtning af dyr, der er slået ned ved gennemførelsen af de sundhedsmæssige foranstaltninger mod udbredelsen af fugleinfluenza, og de kommercielle tab som følge heraf, fra støtteforanstaltningerne vedtaget i henhold til artikel 220 i forordning (EU) nr. 1308/2013.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Det første anbringende om en tilsidesættelse af artikel 40, stk. 2, TEUF og navnlig af princippet om forbud mod forskelsbehandling, et åbenbart urigtigt skøn og magtfordrejning.
               
                           —
                        
                        
                           Det gøres i den forbindelse gældende, at eftersom de samme miljøsikkerhedsforanstaltninger, der har skadet opdrætningsstederne af æglæggende høns i Imola, Lugo, Mordano og Occhiobello, omfattet af støtteforanstaltningerne som omhandlet i forordning (EU) nr. 1071/2014, ligeledes har skadet sagsøgeren, der skulle få udleveret de dyr, som blev slået ned, med henblik på at slagte dem og videresælge dem til sine egne kunder, indebærer det forhold, at virksomheden, der med henblik på salg skulle få udleveret de ramte dyr, blev udelukket, og at alene virksomheden, som skulle have opdrættet dem, omfattes, at der foretages en ulovlig forskelsbehandling mellem de erhvervsdrivende i sektoren, hvilket er i strid med artikel 40, stk. 2, TEUF. Artikel 40, stk. 2, TEUF fastsætter i øvrigt udtrykkeligt »støtte til såvel produktion som afsætning af de forskellige varer«.
                        
                     
         
               2.
            
            
               Det andet anbringende om en tilsidesættelse af artikel 220 i forordning (EU) nr. 308/2013.
               
                           —
                        
                        
                           Det gøres i den forbindelse gældende, at artikel 220, stk. 1, litra a), i forordning (EU) nr. 1308/2013 fastsætter støtteforanstaltninger for markedet for at tage hensyn til begrænsninger i handelen, der kan følge af anvendelsen af foranstaltninger til bekæmpelse af udbredelsen af dyresygdomme. Den skade, som handelen påføres, udgør således det tab, der skal udbedres som led i foranstaltningerne omhandlet i artikel 220 i forordning (EU) nr. 1308/2013, og kan ikke anses for et indirekte tab i forhold til det tab, som rammer den tidligere fase af samhandelen (avlstab).
                        
                     
         
               3.
            
            
               Det tredje anbringende om en tilsidesættelse af væsentlige formforskrifter, navnlig artikel 5 i forordning (EU) nr. 182/2011.
               
                           —
                        
                        
                           Det gøres i den forbindelse gældende, at Kommissionens afgørelse om at afvise Italiens begæring om i støtteforanstaltningerne at inkludere kommercielle virksomheder og kommercielle tab i nævnte litra a), er truffet uden en forudgående høring af udvalget for den fælles landbrugsmarkedsordning og dermed i strid med de væsentlige formforskrifter fastsat i artikel 5 i forordning (EU) nr. 182/2011, som finder anvendelse i henhold til artikel 229 i forordning (EU) nr. 1308/2013, som der for sit vedkommende er henvist til i samme forordnings artikel 220.